आगरा. अंग्रेजों के जमाने में चंबल के बीहड़ में पूर्व प्रधानमंत्री अटल बिहारी वाजपेयी के गांव के पास ट्रेन चला करती थी, लेकिन सिर्फ एक रुपए के नुकसान की वजह से अंग्रेजों ने करीब 100 साल पहले यह रूट बंद कर दिया था। हालांकि, उस समय इस रकम का महत्व काफी था। अब आजादी के 68 साल बाद पहली बार इस क्षेत्र में ट्रेन दौड़ी। अटल बिहारी वाजपेयी के जन्मदिन के एक दिन पहले गुरुवार को रेल राज्य मंत्री मनोज सिन्हा ने ट्रेन को रवाना किया।
रेलवे के पास है रिकॉर्ड
मनोज सिन्हा की मौजूदगी में पूर्व सांसद और भाजपा नेता प्रभु दयाल कठेरिया ने बताया कि अंग्रेजों ने इटावा से आगरा के लिए अटल जी के गांव बटेश्वर के पास का छोटी लाइन का ट्रैक बिछाया था। इस रूट पर ट्रेन चलाना अंग्रेजों को महंगा पड़ रहा था। कहा जाता है कि एक रुपए के नुकसान की वजह से अंग्रेजों ने इस रूट को ही बंद कर दिया था। इसकी वजह से यहां का विकास रुक गया। इसका रिकॉर्ड रेलवे के पास भी है।
अटल के बचपन के दोस्त ने बताए कारण
अटल बिहारी वाजपेयी के बचपन के दोस्त 86 वर्षीय सूरजभान भी कहते हैं कि उनके जन्म से पहले बीहड़ में ट्रेन चलती थी। अंग्रेजों ने यह रूट ही बंद कर दिया था। नुकसान की कई वजहें थीं। उस वक्त बीहड़ के डकैत अंग्रेजों के खिलाफ थे। इस रूट से फौजी सामान या खजाना जाने पर डकैतों की नजर रहती थी। ऐसे में अंग्रेजों ने इटावा–आगरा वाया बाह-बटेश्वर की छोटी लाइन को बंद कर दिया। अंग्रेजों ने इटावा से आगरा तक रेलवे ट्रैक का जाल फिरोजाबाद और टूंडला के रास्ते बिछाया। इससे इन क्षेत्रों का विकास हो सका, जबकि बीहड़ अछूता रह गया था।
कब हुआ था शिलान्यास
पूर्व प्रधानमंत्री अटल बिहारी वाजपेयी ने प्रधानत्री रहते हुए अपने गांव बटेश्वर में फिर से रेल दौड़ाने के लिए परियोजना का शिलान्यास किया था। 6 अप्रैल 1999 का शिलान्यास पट और मंच आज भी मौजूद है। ग्रामीण बेहद खुश हैं कि गांव के पास से सौ साल बाद फिर से ट्रेन दौड़ने लगी है।
आगे की स्लाइड्स में देखिए फोटोज:
hin_Deva hin_Deva hin_Deva hin_Deva hin_Deva hin_Deva hin_Deva hin_Deva